section_heading: Pozadina
paragraph_text: U intervjuu s australskim časopisom The Music u ožujku 2019. basist Robert Trujillo izjavio je da su članovi skupine počeli improvizirati nove pjesme za idući studijski album. Komentirao je: "Veselim se idućem albumu jer vjerujem da će biti i vrhunac [stila s prethodnih] dvaju albuma i još jedno putovanje. Ne manjka nam novih ideja, baš je zato odlično biti u ovoj grupi." Dodao je da će za objavu tog uratka biti potrebno "manje vremena nego za prethodna dva" i komentirao je: "Ovaj ćemo se put brže posvetiti, brže ćemo ući u studio i raditi [na pjesmama]. Svi smo se zakleli da ćemo se tim [albumom] baviti što prije."<ref>